Sokka mine

«Sokka mine» er en norsk sang som ble skrevet av Øystein Sunde og utgitt 1. mars 1999 på Sundes musikkalbum Nå er begeret nådd.

Teksten handler om å vaske klær for så å oppdage at det alltid uteblir en sokk etter vask. Tekstens jeg skylder på vaskemaskinen for de stadige tap av sokker, samt det faktum at det er en av de nye skadefrie sokkene som blir borte.

Både tekst, noter og tilhørende tegning til «Sokka mine» ble publisert i noteboka Sånn er'e bare.

Musikere og instrumenter 

Øystein Sunde: vokal, akustisk gitar (kun sporadiske soli)
Jerry Douglas: dobro
Scott Vastal: banjo
Aubrey Haynek: fele
Sam Bush: mandolin
Barry Bales: bass
Russ Barenberg: akustisk gitar

«Sokka mine» utgitt på samlealbum 

Sundes verden (2006)
Sundes verden – 52 av de aller beste (2006)

NRK-opptak 

Sveip – (sendt 9. november 1996) Sunde på vokal og akustisk gitar.
Larsen spesial – (sendt 19. juli 1997) Sunde på vokal og akustisk gitar.
Så hatten passer – (sendt 29. november 1997) Opptaket var fra 31. januar/1. februar 1997 i Grieghallen. Sunde på vokal og akustisk gitar.
Øystein Sunde ...og vel så det – (sendt 25. desember 2004).  Følgende musikere medvirket: Sunde (vokal, akustisk gitar), Olaf Kamfjord (kontrabass, kor), Stein Bull-Hansen (mandolin), Knut Hem (dobro) og Olga Konkova (piano).

Referanser 

Sanger fra 1999
Sanger skrevet av Øystein Sunde